
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ĮGALIOJIMO ŠAKIŲ SENIŪNIJOS SENIŪNUI SUTEIKIMO

2022 m. spalio     d.  Nr. AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Atstovavimo Šakių rajono savivaldybei daugiabučių namų butų ir kitų patalpų savininkų susirinkimuose tvarkos aprašu, patvirtintu Šakių rajono savivaldybės tarybos 2020 m. kovo 20 d. sprendimu Nr. T-87 „Dėl atstovavimo Šakių rajono savivaldybei daugiabučių namų butų ir kitų patalpų savininkų susirinkimuose tvarkos aprašo patvirtinimo“,
Įgalioju rajono savivaldybės administracijos Šakių seniūnijos seniūną Dalių Jasevičių atstovauti Šakių rajono savivaldybei vyksiančiame daugiabučio gyvenamojo namo, esančio Šakiuose, Šaulių g. 2, butų ir kitų patalpų savininkų balsavime raštu ir dėl Šakių rajono savivaldybei nuosavybės teise priklausančio buto Nr. 20 balsuoti darbotvarkės klausimais:
1. dėl pritarimo daugiabučio gyvenamojo namo atnaujinimo (modernizavimo) investicijų planui – „už“;
2. dėl A paketo (visa investicijų suma tvirtinant investicijų plano A paketą neturi viršyti 1 151 827,79 Eur (vienas milijonas šimtas penkiasdešimt vienas tūkstantis aštuoni šimtai dvidešimt septyni eurai, 79 euro centai), iš jų paskolos suma nedidesnė kaip 1 049 350,72 Eur (vienas milijonas keturiasdešimt devyni tūkstančiai trys šimtai penkiasdešimt eurų, 72 euro centai) pasirinkimo – „pritariu“;
3. dėl daugiabučio gyvenamojo namo atnaujinimo (modernizavimo) projekto rengimo ir įgyvendinimo sąlygų – „pritariu“.

Biudžeto, turto ir strateginio planavimo skyriaus

